stanford-oval/wikipedia huggingface dataset:
סרט בידוד

.
סרט בידוד
סרט בידוד או איזולירבנד (מגרמנית: Isolierband, בקיצור "איזו") הוא סרט דביק המשמש לבידוד של מוליכים חשמליים. סרטי הבידוד מיוצרים מוויניל, אך בעבר נהגו להשתמש בסרטי בד דביקים למטרה זו.
שימושים אחרים

בצה"ל נפוץ השימוש בסרט בידוד מוויניל לביצוע שינויים ("שיפצור") בציודם האישי של חיילים.
שחקני כדורגל נוהגים לשים את הדבק מתחת/על המגן על מנת שלא יזוז במהלך המשחק.
ישנם סוגים של סרט בידוד שמיועדים לתיקון וכריכת ספרים.
הערות שוליים

↑  מילים שחדרו לעברית מגרמנית, באתר "השפה העברית"
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
נשיא פורטוגל

| --- | --- |


 איוש נוכחי:  מרסלו רבלו דה סוזה
 תאריך כניסה לתפקיד:  9 במרץ 2016
 דרכי מינוי:  נבחר על ידי העם
 תחום שיפוט:  פורטוגל, חבלי פורטוגל האוטונומיים פורטוגל
 מעון:  ארמון בלם 
 מושב המשרה:  ליסבון
 משך כהונה קצוב:  5 שנים
 ייסוד המשרה:  24 באוגוסט 1911 
 http://www.presidencia.pt
 
נשיא פורטוגל (בפורטוגזית:  Presidente da República Portuguesa) הוא נשיא הרפובליקה של פורטוגל, ראש המדינה ומנהיגהּ. סמכויותיו, תפקידו וחובותיו ויחסיו מול ראש הממשלה מוגדרים בסעיפי חוקת פורטוגל.
נשיא פורטוגל הנוכחי הוא מרסלו רבלו דה סוזה שהושבע לתפקיד ב-9 במרץ 2016.
תפקיד

התפקיד נוסד לראשונה ב-24 באוגוסט 1911. הרפובליקה השלישית הפורטוגלית היא רפובליקה נשיאותית למחצה. בניגוד לכמה מתפקיד נשיאותיים במדינות אירופה, כוחו הפוליטי הנשיא בפורטוגל הוא די חזק; הנשיא הפורטוגלי בעל השפעה משמעותית וסמכותית, במיוחד בתחומי ביטחון לאומי ומדיניות חוץ. נשיא פורטוגל הוא התפקיד הרם ביותר בפוליטיקה של פורטוגל והוא המייצג הראשי שלה כלפי חוץ. למרות כל זאת, בפועל ראש הממשלה והפרלמנט הפורטוגלי אחראים על ניהול המדינה.
סמכויות

תפקידו של הנשיא הוא בעיקר סמלי וייצוגי ולא ביצועי. הכוח הגדול ביותר של הנשיא להטיל את הרכבת הממשלה על אחד ממנהיגי המפלגות בפרלמנט. עם זאת, רק לפרלמנט יש הסמכות להוביל לפיטורי הממשלה באמצעות הצבעת אי אמון. הנשיא רשאי לפזר את הפרלמנט ולכונן בחירות כאשר הוא רואה לנכון. אזרחי פורטוגל מכנים מהלך שכזה "פצצת אטום".
הנשיא משמש כמפקד העליון של הכוחות המזוינים של פורטוגל ובאפשרותו לפטר (בהמלצת ממשלת פורטוגל) את ראש המטה הכללי של הכוחות המזוינים ואת ראשי המטה הצבאי. הנשיא רשאי לפזר את הפרלמנט הפורטוגלי, אשר מצביע על הצורך לצאת לבחירות לפרלמנט ולראשות הממשלה.
הנשיא מטיל על מנהיג המפלגה הגדולה בפרלמנט את הרכבת הממשלה. כמו כן באפשרותו לדחות את הממשלה שהורכבה כאשר הדבר נחוץ על מנת להבטיח את התפקוד התקין של המוסדות הדמוקרטיים במדינה. אפילו גופים ממשלתיים יכולים להתפרק על ידי הנשיא אם אותם גופים ביצעו מעשים חמורים בניגוד לחוקה.
הנשיא מצהיר על מצב חירום או מצור בהתייעצות עם הממשלה ובאישורו של הפרלמנט. הנשיא גם רשאי להציע הצעות לפרלמנט כמו הכרזת מלחמה או עשיית שלום.
הנשיא ממנה שגרירים ושליחים מיוחדים ומקבל את כתב ההאמנה שלהם. לאחר התייעצות עם הממשלה, הנשיא רשאי להעניק חנינות לאסירים.
בחירות

על פי חוקת פורטוגל שאומצה בשנת 1976 בעקבות מהפכת הציפורנים הנשיא נבחר לתקופת כהונה אחת הקצובה לחמש שנים. לא קיימת הגבלה על מספר הקדנציות שנשיא יכול לכהן, אך נשיא שכיהן שתי קדנציות רצופות יעבור תקופת צינון של חמש שנים לפני שיוכל להתמודד לכהונה נוספת. מעונו הרשמי של הנשיא הפורטוגזי הוא ארמון הבלם. הנשיא נבחר במערכת בשני סיבובים: אם אף מועמד לא מגיע ל-50% מהקולות בסבב הראשון, שני המועמדים עם מספר הקולות הרב ביותר יתמודדו זה מול זה בסיבוב השני שיערך שבועיים לאחר מכן.
נשיאי פורטוגל (1974-הווה)

נשיאי פורטוגל החל ממהפכת הציפורנים:
| מס"ד> נשיאים שמונו בעקבות מהפכת הציפורנים | שם> נשיאים שמונו בעקבות מהפכת הציפורנים | כהונה> נשיאים שמונו בעקבות מהפכת הציפורנים | מפלגה> נשיאים שמונו בעקבות מהפכת הציפורנים |
| --- | --- | --- | --- |
| 1 | אנטוניו דה שפינולה | 15 במאי 1974 - 30 בספטמבר 1974 | קצין צבא |
| 2 | פרנסישקו דה קושטה גומש | 30 בספטמבר 1974 - 13 ביולי 1976 | קצין צבא |
נשיאים שנבחרו בבחירות דמוקרטיות
| 3 | אנטוניו רמליו איאנש | 14 ביולי 1976 - 9 במרץ 1986 | המפלגה הדמוקרטית להתחדשות |
| 4 | מריו סוארש | 9 במרץ 1986 - 9 במרץ 1996 | המפלגה הסוציאליסטית |
| 5 | ז'ורז'ה סמפאיו | 9 במרץ 1996 - 9 במרץ 2006 | המפלגה הסוציאליסטית |
| 6 | אניבל קבאקו סילבה | 9 במרץ 2006 - 9 במרץ 2016 | המפלגה הסוציאל-דמוקרטית |
| 7 | מרסלו רבלו דה סוזה | 9 במרץ 2016 - מכהן | המפלגה הסוציאל-דמוקרטית |
הערות שוליים

↑  התפטר מתפקידו
| נשיאי פורטוגל |
| --- | --- | --- |
| הרפובליקה הפורטוגזית הראשונה | תיופילו בראגה • מנואל דה אריאגה • תיאופילו בראגה • ברנרדינו משאדו • סידוניו פאיש • ז'ואאו דו קאנטו אה קאשטרו • אנטוניו ז'וזה דה אלמאידה • מנואל טיישיירה גומש • ברנרדינו משאדו | דגל פורטוגל |
| הדיקטטורה הלאומית הרפובליקה הפורטוגזית השנייה | ז'וזה מנדש קבסאדש • מנואל גומש דה קושטה • אושקר קרמונה • אנטוניו דה אוליביירה סלזאר (בפועל) • פרנסישקו קראביירו לופש • אמריקו תומאש | דגל פורטוגל |
| הרפובליקה הפורטוגזית השלישית | אנטוניו דה ספינולה • פרנסישקו דה קושטה גומש • אנטוניו רמליו איאנש • מריו סוארש • ז'ורז'ה סמפאיו • אניבל קבאקו סילבה • מרסלו רבלו דה סוזה | דגל פורטוגל |
| --- | --- |
בקרת זהויות :  BnF: cb12162591v (data)  GND: 10002236-4  ISNI: 0000 0001 2186 7533  LCCN: n00085783  RERO: 02-A008933671  SUDOC: 030152461  VIAF: 152184181   WorldCat (עם VIAF): 152184181
סלסו בורחס

סלסו בורחס (בספרדית: Celso Borges Mora; נולד ב-16 ביולי 1982) הוא כדורגלן קוסטה ריקאי המשמש כקשר בקבוצת אלחואלנסה ובנבחרת קוסטה ריקה.
קבוצות

בורחס נולד לאלכסנדר חימאראס (Alexandre Guimarães), כדורגלן ומאמן עבר נבחרת קוסטה ריקה. בורחס החל את הקריירה שלו בקבוצות הנוער של דפורטיבו סאפריסה בה עלה לבוגרים בינואר 2006. בשלוש וחצי השנים ששיחק בקבוצה הוא זכה עם קבוצתו ב-4 אליפויות קוסטה ריקה. בינואר 2009 הוא הצטרף לפרדריקסטד מליגת העל הנורווגית. הוא שיחק בפרדריקסטד במשך שלוש עונות, בראשונה הקבוצה ירדה לליגת המשנה אך בשנה השנייה העפילה בחזרה לליגה הראשונה. בינואר 2012 בורחס עבר, כשחקן חופשי, לא.י.ק סולנה.
ב-15 בינואר 2015 הושאל לדפורטיבו לה קורוניה הספרדית. ובסיום העונה עבר אליה.
קבוצות > נבחרת קוסטה ריקה

בורחס השתתף בגביע העולם בכדורגל עד גיל 17 2005 ונבחר כאחד מעשרת השחקנים המבטיחים. הוא השתתף גם בגביע העולם בכדורגל עד גיל 20 2007. בורחס זומן לראשונה לקוסטה ריקה ביוני 2008. הוא השתתף עם נבחרת קוסטה ריקה בקופה אמריקה 2011 וזומן לסגל הנבחרת לקראת מונדיאל 2014.
במונדיאל 2014, הוא שותף ב־5 משחקי הנבחרת. בורחס היה אחד מ־5 מבקיעי הפנדלים בשמינית הגמר בניצחון על יוון 5–3 בבעיטות ההכרעה. והבקיע פנדל גם ברבע הגמר נגד הולנד בהפסד 3–4 בבעיטות ההכרעה.
בקופה סנטרואמריקנה 2014 הוא הבקיע 2 שערים בשלב הבתים והיה שותף בזכיית נבחרתו בתחרות.
בקופה אמריקה 2016 הוא הבקיע שער בשלב הבתים האולם נבחרתו לא עברה את שלב הבתים.
בגביע הזהב 2019 הוא הבקיע שער בשלב הבתים והבקיע את הפנדל הראשון בבעיטות ההכרעה בשלב רבע הגמר בהפסד נבחרתו למקסיקו 4–5. בגביע הזהב 2021 הוא הבקיע שני שערים בשלב הבתים. בסיום התחרות הוא נבחר לנבחרת התחרות.
נכלל בסגל הנבחרת לטורניר מונדיאל 2022.
תארים

סאפריסה
ליגת העל הקוסטה ריקאית (4): 2006, 2007, 2008, 2009
קופה סנטרואמריקנה: 2013
גביע הזהב 2021: נבחרת התחרות
סובהירקודון

| סובהירקודון |
| --- | --- |
 
תקופה
סוף אאוקן- סוף אוליגוקן 38–26.3 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
משפחה:: קרנפיים
סוג:: סובהירקודון
מינים
 Subhyracodon kewi  Subhyracodon mitis  Subhyracodon occidentalis
שם מדעי
 Subhyracodon ‏ברנדט, 1878

סובהירקודון (שם מדעי: Subhyracodon; מילולית: "שן קרובה לשפן") הוא סוג קדום של קרנף קטן שחי בערבות אמריקה הצפונית לפני 38-26 מיליון שנה. מאובני הקרנף התגלו ב-1878 בדקוטה הדרומית לצד קבוצת פרסתנים שנלכדו בבור נהר עד למותם כמו כליקותריים והמגצרופס, הדומה לקרנף.
קרנף זה הגיע לגודל של פרה והגיע לאורך 2.4 מ' ולמשקל 381 ק"ג. לקרנף לא הייתה קרן על אפו והוא היה די חסר הגנה נגד הטורפים הגדולים של התקופה כמו ההאינדון האימתני, מהם התגונן במרוצה. ייתכן שהיו לו קרניים קטנות לצד האף בדומה לדיצרתריום. הוא ניזון מצמחייה רכה כמו עלים וירקות.
הקרנף לא הצליח להסתגל לאקלים היבש יותר שהחליף את היערות בסוף תקופת הפלאוגן כך שהוא נכחד לפני 26.3 מיליון שנה.
סובוליבקה

| --- | --- |
 מדינה:  אוקראינה אוקראינה
 מחוז:  מחוז ויניצה ויניצה
 תאריך ייסוד:  1629 
 שטח:  8.53 קמ"ר
 גובה:  205 מטרים
 אוכלוסייה:  ‏
  ‑ בכפר:  3,752
 קואורדינטות:  48°37′N 29°28′E﻿ / ﻿48.617°N 29.467°E﻿ / 48.617; 29.467
 אזור זמן:  UTC+2
 http://sobolivka.com.ua
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםסובוליבקה(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםסובוליבקה(למפת מחוז ויניצה רגילה) ויניצה ז'מרינקה מוהיליב-פודילסקי חמילניק האיסין קוזיאטין טולצ'ין ז'יטומיר קייב צ'רקאסי קירו. אודסה מולדובה צ'רנו. חמלניצקיסובוליבקה(למפת מחוז ויניצה מוגדלת) ויניצה ז'מרינקה מוהיליב-פודילסקי חמילניק האיסין קוזיאטין טולצ'ין ז'יטומיר קייב צ'רקאסי קירו. אודסה מולדובה צ'רנו. חמלניצקיסובוליבקה  he tabBackground:;tabBorder:#aaa;defaultTab:0;
 
סובוליבקה (באוקראינית: Соболівка; בפולנית: Sobolówka, סובולובקה; ברוסית: Соболевка, סובולבקה) הוא כפר במחוז ויניצה שבאוקראינה, בו התקיימה עד השואה קהילה יהודית.
בשנת 1897 נמנו בכפר 1,121 יהודים. במהלך התקופה הסובייטית הצטמצמה האוכלוסייה היהודית ביישוב, והגיעה ערב מלחמת העולם השנייה לכ-400 איש. בתקופה זו פעלו בכפר מועצת יהודית ממלכתית ובית ספר יידי.
ב-28 ביוני 1941, במהלך מבצע ברברוסה, נכבש הכפר בידי הגרמנים, ובספטמבר שלאחר מכן רוכזו כל יהודיו בגטו שהוקם בו, בו הועסקו בעבודות כפייה.
באפריל 1942 שולחו כמאה יהודים מהגטו שבכפר למחנה עבודה, וב-27 במאי 1942 נרצחו 382 היהודים שנותרו בגטו.
סרנדיפצרטופס

| סרנדיפצרטופס> תקופה |
| --- | --- |
קרטיקון תחתון 122.46–112.03 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסים
סוג:: סרנדיפצרטופס
שם מדעי
 Serendipaceratops

סרנדיפצרטופס (שם מדעי: Serendipaceratops; מילולית: "פרצוץ מקורנן סרנדיפי") הוא סוג דינוזאור קטן בן לסדרה בעלי אגן דמוי עוף שחי בתחילת הקרטיקון לפני 122.46-112.03 מיליון שנה מזמננו. מאובניו התגלו ביבשת אוסטרליה לצד פאונה ייחודית של מעט דינוזאורים אשר חיו באקלים קריר. המאובנים שלו התגלו בתצורות וונטאגי (אנ') שבויקטוריה ב-1993 קבור בצוקים ליד חוף הים.
כל הממצאים מדינוזאור זה הוא עצם הגומד הכבדה שלו. הוא נחשב למקורב ללפטוצרטופס, מה שאולי גורם לו להיות מראשוני הצרטופסים המוכרים ובין הבודדים בחצי הכדור הדרומי (לצידו של הנוטוצרטופס (Notoceratops) האפשרי מדרום אמריקה). מחקרים נוספים הפריכו את הדמיון בינו ללפטוצרטופס ומקשר לצרטופסים. מאובנים נוספים דומים נמצאו במערה בדרום אוסטרליה אך גם בה קשה להסיק על הקשר בינו לצרטופסים.
כיום רואים בסוג טקסון מוטל בספק מאחר שמאובניו הזכירו מאוד את מאובני המינמי.
סרנו

| --- | --- |

 מידע כללי
 אורך:  24 ק"מ
 ספיקה ממוצעת:  13 מ"ק לשנייה
 אגן ניקוז:  500 קמ"ר
 מוצא:  סמוך לעיירה סרנו
 גובה מוצא הנהר:  45 מטרים
 שפך:  הים הטירני במפרץ נאפולי
 מדינות באגן הניקוז:  איטליה
 נהר סרנו (מסומן בכחול)
סרנו (באיטלקית Sarno) הוא נהר קטן במחוז קמפניה שבאיטליה. אורכו 24 ק"מ, הוא נובע בגובה של 45 מטר מעל פני הים, שטח אגן ההיקוות שלו הוא כ-500 ק"מ² ונפח זרימתו 13 מ³ לשנייה בממוצע שנתי. מקורו בסמוך לעיירה סרנו והוא נשפך לים הטירני במפרץ נאפולי. הנהר עובר בקרבת ערים אחדות, ובהן פומפיי וטורה אנונציאטה (Torre Annunziata), שתי ערים שנחרבו בהתפרצות הר הוזוב בשנת 79 לספירה. הסרנו נחשב לנהר המזוהם ביותר באירופה.
בשפך הנהר היה ממוקם הנמל העתיק של העיר פומפיי.
עבדולה יאמין

עבדוללה יאמין עבדול גיום (בדיבהי: އަބްދުﷲ ޔާމީން އަބްދުލް ގައްޔޫމް, נולד ב-21 במאי 1959) הוא פוליטיקאי מלדיבי שכיהן כנשיא האיים המלדיביים בין השנים 2013–2018 הוא אחיו למחצה של נשיא המדינה לשעבר מאומון עבדול גאיום.
חייו

לאחר שסיים את לימודיו התיכוניים, יאמין למד תואר ראשון במנהל עסקים באוניברסיטה האמריקנית בביירות. לאחר מכן למד לתואר שני במדיניות ציבורית באוניברסיטת קלרמונט שבארצות הברית. בנובמבר 1993 התמנה יאמין לשר המסחר והתעשייה. לאחר מכן הוא שימש גם כשר התעסוקה, האקדמיה והביטחון הסוציאלי. הוא כיהן כשר התיירות בקבינט של אחיו גאיום.
בשנים 1993–2013 היה יאמין חבר בפרלמנט של המלדיביים. בשנת 2010 הצטרף למפלגה הפרוגרסיבית. בבחירות לנשיאות שהתקיימו בשנת 2013, יאמין קיבל כ-45.45% מהקולות, וניצח בסיבוב השני עם כ-51.39% מהקולות. האופוזיציה המקומית ביקרה את הבחירות בסבב השני ועתרה לבית המשפט העליון לביטולן - עתירה שלא הצליחה.
בשנת 2015 הסתבך יאמין בפרשת הלבנת הון ביחד עם איש עסקים מסינגפור. יאמין נשוי ויש לו שלושה ילדים.
בשנת 2018 הפסיד בבחירות לנשיאות לאיברהים מוחמד סוליך וסיים את כהונתו כנשיא.
עבדוליי ואד

עבדולֶיי וָאד (Abdoulaye Wade; נולד ב-29 במאי 1926) הוא פוליטיקאי סנגלי שכיהן כנשיא סנגל השלישי. ואד נבחר לשלטון לאחר שנים ארוכות שבהן עמד בראש האופוזיציה.
ואד נולד במחוז קאבאמר שבסנגל. למד בבית הספר לאמנויות קונדורסה שבפריז, ובעל שני תוארי דוקטורט: במשפטים וכלכלה. בנוסף היה דיקן הפקולטה למשפטים וכלכלה באוניברסיטת דקר.
קריירה פוליטית

ואד רץ לראשונה לנשיאות סנגל בפברואר 1978, כשהוא עומד בראש המפלגה הדמוקרטית של סנגל. הוא קיבל 17.38% מקולות הבוחרים והפסיד לנשיא המכהן לאופולד סנגור, שעמד בראש המפלגה הסוציאליסטית ושלט במדינה ללא מצרים מאז היווסדה. ואד התמודד בבחירות גם בשנים 1983, 1988 ו-1993, ובשלושתן סיים במקום השני. במהלך השנים הללו נעשו ניסיונות מצד מפלגת השלטון לצמצם את כוחו הפוליטי של ואד, ובשל כך נעצר ואד מספר פעמים, ואף עבר להתגורר במשך שנתיים בפריז (1988-1990).
בסיבוב הראשון בבחירות לנשיאות בשנת 2000 הוביל יורשו של סנגור, הנשיא המכהן עבדו דיוף, שקיבל 31% מקולות הבוחרים, אולם כיוון שלא השיג את הרוב הדרוש לבחירה בסיבוב יחיד התקיים סיבוב שני, ובו העבירו מרבית תומכיהם של מועמדי האופוזיציה את תמיכתם לוואד, והוא ניצח ברוב של 58.49%. לראשונה איבדה המפלגה הסוציאליסטית את שלטונה במדינה, ואד התמנה לנשיא סנגל ב-1 באפריל 2000. ואד ניצח בבחירות לנשיאות בפברואר 2007, בסיבוב הראשון, עם 55.9% מקולות הבוחרים, בפער גדול מהמקום השני, ונכנס לקדנציה השנייה שלו כנשיא סנגל ב-3 באפריל 2007. הוא כיהן בתפקיד במשך 5 שנים נוספות, שכן בעת כהונתו כנשיא תוקן החוק ונקבע כי נשיא סנגל יוכל לכהן בתפקידו למשך 5 שנים ולשתי קדנציות בלבד.
לקראת כינוס ארגון הוועידה האסלאמית שנערך בחודש מרץ 2008 ביצע ואד מספר מהלכים פוליטיים חדים אשר יועדו לחזק את מעמד בנו, כרים ואד, כמועמד מוביל לאחר סיום כהונתו של האב. צעדים אלו, בנוסף למשבר כלכלי עקב עליית המחירים בכלל ועליית מחירי האורז בפרט ותהליך העיור המואץ, גרמו  לאי שקט פוליטי. כמו כן, השמועות על פרישתו של ואד האב, לאחר הוועידה האסלאמית, קיצוץ קרוב למחצית משרי הפרלמנט וצעדים נגד רוכלי הרחוב השאירו את ואד מבודד בזירה הפוליטית ובקרב העם. מתנגדיו הפוליטיים של ואד הצליחו לחשוף את התנהגויות לא חוקיות לכאורה של בנו כרים ואד בכלי התקשורת - הבליטו את  זימונו לחקירה בנוגע לכספים שיועדו לוועידה האסלאמית ובכך  קיעקעו את מינויו הרשמי לראש המועצה המחוקקת (תפקיד שהמכהן בו משמש גם כממלא מקום הנשיא). עקב כך, כרים התאמץ בהמשך להנמיך פרופיל ציבורי.
השמועות על פרישתו של ואד הוזמו, וואד ניסה למצב עצמו כמתווך בסכסוכים עולמיים (הסכם בין צ'אד לסודאן שהושג במהלך הוועידה בתיווכו, שינוי החוקה כדי לאפשר העמדה לדין על פשעים נגד האנושות).
בשנת 2012 הובס בבחירות לנשיאות על ידי מאקי סאל.
סובוטאי

| --- | --- |
ציור סיני של סובוטאי מתקופת ימי הביניים
ציור סיני של סובוטאי מתקופת ימי הביניים
 לידה:  1175? בורחאן חאלדון, מונגוליה 
 פטירה:  1248 (בגיל 73 בערך) נהר טול, מונגוליה 
 מדינה:  האימפריה המונגולית 
 צאצאים:  Ulanqatai, Kuokuodai 
 השתייכות:  חיל פרשים 
 
סובוטאי (במונגולית קלאסית: Sübügätäi או Sübü'ätäi,‏ 1176–1248) היה מבכירי המצביאים של האימפריה המונגולית.
סובוטאי היה גנרל חשוב והאסטרטג העיקרי בשירות הח'אנים הגדולים, ג'ינגיס חאן ואוגדיי חאן. הוא התחיל את שירותו כחייל פשוט והתקדם במעלה הדרגות עד שהגיע להיות הגדול והחכם במנהיגי הצבא המונגולי. סובוטאי היה ממוצע קומה, שמן ובעל רגליים עקומות ופניו חרושים צלקות - כשהצלקת הגדולה ביותר עוברת לכל אורך פניו, דרך עינו השמאלית.
לאחר מות בנו של ג'ינגיס חאן, ג'וצ'י, הופקד בנו של ג'וצ'י, באטו, בידיו של סובוטאי, שחינך אותו והדריך אותו בכיבושיו.
ראו גם

הפלישה המונגולית לאזור הים הכספי
סטריפטוספונדילוס

| סטריפטוספונדילוס |
| --- | --- |

תקופה
יורה עליון 161 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: מגלוזאוריים
סוג:: סטריפטוספונדילוס
מין:: Streptospondylus altdorfensis
שם מדעי
 Streptospondylus

איור סטריפטוספונדילוס ניזון מנבלת פלזיוזאור.
סטריפטוספונדילוס (שם מדעי: Streptospondylus; מילולית: "חוליה הפוכה") הוא סוג דינוזאור טורף הקרוב למשפחת המגלוזאוריים (בעבר היה שייך למשפחה) והשתייך לקבוצה מגלוזאורים. הוא התקיים במשך סוף היורה שלפני 161 מיליון שנה ומאובניו התגלו לחופי צרפת במשך המאה ה-18. דינוזאור זה הוא אחד מראשוני הדינוזאורים שהתגלו (אך לא מאלה שתוארו), בידי החוקר הגרמני כריסטיאן אריך הרמן פון מייר (אנ'). בסוג נכלל מין אחד - Streptospondylus altdorfensis, על שם העיירה  אלטדורף ביי נירנברג (אנ'). ממצאים אפשריים של הסוג התגלו גם באוקספורד, אך קשה להגדירם.
דינוזאור זה היה ידוע כבר מ-1778, שם נחשפו כמה מהעצמותיו בשטחי "Marnes de Dives" שבנורמנדי, צפון-מערב צרפת. באזור התגלו מספר יצורים פרהיסטוריים כמו אמוניטים, דגים ודמויי-תנינאים ימיים ומאובניו נחשבו על פי חוקרים כמו ז'ורז' קיוויה לממצאים של הסוג Steneosaurus, מהמשפחה טלאוזאוריים. רק ב-1832 העריך פון מייר שהוא סוג תרופוד בשל מבנה החוליות ההפוכות מאלה של התנינים. הוא נתן לו את שם התרופוד הראשון שתואר.
הדינוזאור היה טורף באורך 6 מטרים ומשקל של 500 ק"ג בקירוב והוא היה דומה למגלוזאורוס או לאאוסטרפטוספונדילוס (שבעבר היה מין בסוגו). מספר חוקרים רואים בסוג זה, שהוא בעל ממצאים חלקיים, מין בתוך הסוג מגנוזאורוס (Magnosaurus), כך שהוא מוטל בספק.
עבדאללה א-ת'ני

עבדאללה עבד א-רחמן א-ת'ני (או א-ת'יני) (בערבית: عبد الله الثني; תעתיק מדויק: עבד אללה אלת'ני; נולד ב-7 בינואר 1954 בקאנו בניגריה) הוא פוליטיקאי לובי שכיהן כראש ממשלת לוב במספר קדנציות שונות. התמנה במקום עלי זידאן, שנאלץ להתפטר לאחר התגברות השפעתם של האחים המוסלמים בפרלמנט, והצבעת אי-אמון בו בקונגרס הלאומי הכללי עקב כישלונו בפעולות צבאיות נגד הלוחמים לאוטונומיה של קירנאיקה.
ביוגרפיה > שנותיו המוקדמות

א-ת'ני נולד בשנת 1954 בעיר קאנו בניגריה, בה עבד אז אביו. א-תני למד באקדמיה הצבאית המלכותית הלובית בבנגזי, בימינו האקדמיה האוניברסיטאית הצבאית.
ביוגרפיה > ימי משטר קדאפי

בשנות ה-1980 בימי שלטונו של מועמר אל קדאפי היה אסיר פוליטי. אחיו ששירת בחיל האוויר של לוב נמלט מן המדינה בעת המלחמה בין לוב לצ'אד.
ביוגרפיה > אחרי הדחת קדאפי > שר הגנה

הוא כיהן בממשלת עלי זידאן כשר ההגנה עצמאי, ללא שייכות מפלגתית. בעת כהונתו כשר ההגנה, בלילה של 24 בספטמבר 2013 באזור סיראג', ממערב לטריפולי, נחטף בנו, מוחמד א-ת'ני, בן 24, על ידי מיליציה ושוחרר כעבור 4 חדשים, בינואר 2014.
ביוגרפיה > אחרי הדחת קדאפי > ראש ממשלה בטריפולי

אחרי שהתמנה ראש ממשלה ב-11 במרץ, ב-13 באפריל 2014 הציג ת'ני זמנית את התפטרותו בפני הנשיא נורי בוסחמין אחרי שיחד עם משפחתו הותקף על ידי חברי מיליציות. ב-4 במאי 2014 התמנה אחמד מעתיךּ, הנתמך על ידי הסיעה האסלאמיסטית ואפה, כראש ממשלה אולם מינויו עורר את התנגדותו של מחנה הגנרל ח'ליפה חפתר ובסופו של דבר בחירת מעתיךּ הוכרזה בלתי חוקית על ידי בית המשפט העליון וא-ת'ני חזר ב-9 ביוני 2014 לראשות הממשלה.
ב-4 באוגוסט 2014 אחרי הבחירות שהקימו את בית הנבחרים הלובי, נכח א-ת'ני בישיבה הראשונה שלבית הנבחרים בטוברוק. בישיבה זו נבחר אקילה סאלח עיסא לראש המדינה. בימים הבאים, 4-6 באוגוסט 2014 ביקר א-ת'ני בארצות הברית, השתתף שם בפגישת פסגה של מנהיגי ארצות אפריקה ונפגש עם הנשיא ברק אובמה, עם היועצת לביטחון הלאומי של ארצות הברית, סוזן רייס ועם ראש ממשלת מצרים, איברהים מחלב על מנת לדון בסוגיות הביטחון בגבול לוב-מצרים.
ביוגרפיה > אחרי הדחת קדאפי > ראש ממשלה בטוברוק

במהלך מלחמת האזרחים השנייה בלוב, ב-29 באוגוסט 2014 הציג את התפטרות ממשלתו אחרי שהברית "פג'ר ליביה" (השחר של לוב) הקימה בטריפולי ממשלה נגדית בראשות עומר אל חסי. א-ת'ני עבר יחד עם הפרלמנט החדש בית הנבחרים הלובי לטוברוק. הפרלמנט ביקש מא-ת'ני להקים בטוברוק ממשלה חדשה. אכן ב-23 בספטמבר הממשלה החדשה קיבלה את אמון הפרלמנט עם 110 קולות מתוך 112. אחרי הגעתם לטריפולי של משלוחי נשק מקטר וסודאן לידי המחנה האיסלמיסטי, מחה א-ת'ני בפני מדינות אלה. הנספח הצבאי הסודני גורש. קטר שללה את ההאשמות כלא נכונות.
במרץ 2015, כשהתחילה התערבותן של מספר מדינות ערביות בתימן נגד מרד החות'ים, פנה א-ת'ני לליגה הערבית בבקשה לסיוע לשם החזרת השלום והסדר בלוב. באפריל ערך א-ת'ני ביקור רשמי ברוסיה ופנה לעזרתה. הוא ביקש לחדש גם את ההתחייבויות לגבי המיזם המשותף הרוסי-לובי שסוכם בשנת 2008 לגבי בניית קו הרכבת בין סירת לבנגאזי.
בערב 26 מאי 2015 ניצול ת'ני מניסיון התנקשות בחייו. התקרית קרתה בעת מהומות של חמושים מול בניין הפרלמנט. השיירה של א-ת'ני שנמלט מן הבניין, הותקפה ואחד משומרי ראשו נפצע. בסופו של דבר המרד וההתנקשות היו ככל הנראה יוזמת ראשי שבטים באזור שהשתמשו בשכירי חרב.
ב-11 באוגוסט הצהיר א-ת'ני על כוונתו להתפטר אם העם לא ירצה בו. כעבור ימים אחדים החליט להישאר בשלטון.
ב-17 בדצמבר 2015 תחת חסות האו"ם נחתם הסכם בין הממשלים בטוברוק ובטריפולי, במטרה לשים קץ למלחמת האזרחים. פאיז א-סראג' הועמד בראש ממשלת אחדות לאומית. במרץ 2016 ממשלה זו קמה בהתחלה בגולת תוניס וב-30 במרץ עברה לטריפולי. סראג' החליף בתפקידים את ראשי שתי הממשלות שפעלו בטוברוק ובטריפולי בהתאמה עבדאללה א-ת'ני וח'ליפה אל ע'וויל.
בסופו של דבר נשאר א-ת'ני בראש ממשלה זמנית שנייה בטוברוק, ביריבות עם ממשלת סרג' המוכרת על ידי האו"ם, וזאת בתמיכת הצבא הלאומי הלובי של הגנרל חפתר ששלט על חלק גדול ממזרח לוב. כשביוני 2020 השתלטה לחלוטין ממשלת ההסכמה הלאומית של סראג' על הבירה טריפולי ושמה קץ למתקפת כוחותיו של חפתר, חלה האטה בקרבות. בסתיו 2020 בעקבות הפסקות החשמל, החרפת יוקר המחיה פרצו מהומות שהביאו להתפטרות הממשלה הזמנית של א-ת'ני בפועל הוא שמר על התפקיד עד 15 במרץ 2021.
הערות שוליים

↑  14.09.2020 Al Monitor
סרט בלשי

סרט בלשי (או: סרט תעלומה, או: סרט מסתורין) הוא ז'אנר קולנועי המתמקד במאמציו של בלש משטרתי, חוקר פרטי או בלש חובב לפענח נסיבות מסתוריות של פשע כלשהו, באמצעות רמזים, חקירה, והסקת מסקנות בצורה פיקחית.
מאפייני הז'אנר

את ז'אנר סרטי הבלש מאפיינים שני סוגים עיקריים של סיפורים: סגורים ופתוחים. בסרט בלשי בעל סיפור סגור (המכונה גם: "whodunit" - 'מי עשה את זה?') - זהותו של הפושע אינה מתגלה, אלא עד לשלב מתקדם מאוד בעלילה, לקראת סופו של הסרט, אשר במהלכו נוספים עוד ועוד אלמנטים המקדמים את הבלש לחשיפת זהותו של העבריין והגורמים למתח בקרב הצופים, אשר בעצמם לא יודעים בוודאות ואינם בטוחים מי עשה את זה.
בסרט בלשי בעל סיפור פתוח, לעומת זאת, זהותו של הפושע מתגלה לצופים כבר בראשית הסרט, כאשר נדמה כי בוצע "הפשע המושלם". לאחר מכן, יצפו הצופים בגיבור, בעודו מנסה לפתור את התעלומה ולחשוף את זהותו של הפושע, בדומה לסגנון הסיפור הסגור.
בסרט בלשי שמירה על מתח גבוה היא לעיתים קרובות מרכיב עלילה חשוב מאוד. ניתן לעשות זאת באמצעות הפסקול, זוויות צילום, צללים כבדים, ותפנית מפתיעה בעלילה. אלפרד היצ'קוק נהג להשתמש בכל הטכניקות הללו, אבל לפעמים בחר לחשוף מבעוד מועד את הקהל לאיום המתקרב, ולאחר מכן היה משהה את הרגע, על מנת להעצים את האפקט הדרמטי.
ספרות בלשית הוכיחה עצמה כמדיום שקל לעבד לתוך סרט קולנועי. לרוב, הבלש הוא דמות ראשית, מובילה וחזקה והעלילה כוללת, לעיתים קרובות, אלמנטים של דרמה, מתח, התפתחויות של הדמויות, אי-ודאות ותפנית מפתיעה בעלילה. סופרים של ספרות בלשית מייצרים סדרה של ספרים, המבוססים על אותה דמות ראשית, ובכך מספקים חומר עשיר עבור סרטי המשך עתידיים לסרט בלשי מצליח.
ראו גם

מדיה וקבצים בנושא  בוויקישיתוף
סרט אפל
מותחן
סרט פשע
הערות שוליים

↑  בסלנג מסוים של שכבה באוכלוסייה באמריקה
| --- | --- |
בקרת זהויות :  NLI: 987007550430905171  LCCN: sh85037256 
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
עבדוליי אנדיאייה

עבדוליי ניאקטה אנדיאייה (בצרפתית: Abdoulaye Niakhaté Ndiaye; נולד ב-10 באפריל 2000) הוא כדורגלן סנגלי המשחק בעמדת הבלם בברסט.
קריירת מועדונים

אנדיאייה התחיל את הקריירה שלו בקבוצת כדורגל מקומית בסנגל ובגיל 18 הצטרף לאקדמיה של אולימפיק ליון והשתלב גם בקבוצת המילואים של המועדון. ב-16 ביוני 2022 הושאל לבסטיה מהליגה הצרפתית השנייה. ב-6 באוגוסט 2022 ערך את הופעת הבכורה שלו בקבוצה בניצחון 1-4 נגד ניור בו גם הבקיע את שער הבכורה שלו.
ב-20 ביולי 2023 חתם לחמש שנים בטרואה תמורת 3.5 מיליון אירו ו-20% ממכירה עתידית של השחקן שילכו לליון.
קריירה בינלאומית

אנדיאייה שיחק בנבחרות הצעירות של סנגל. ב-1 בספטמבר 2023 זומן לראשונה לסגל הנבחרת הבוגרת. נכלל בסגל הנבחרת לקראת גביע אפריקה לאומות 2023.
סלימאן מולא

סלימאן מולא (בערבית: سليمان مولا; נולד ב-25 בפברואר 1999) הוא אתלט אלג'יראי, אלוף אפריקה (פורט לואיס 2022) בריצת 800 מטר.
ביוגרפיה

מולא נולד באלג'יריה.
ביוגרפיה > 2022 > אלוף אפריקה

באליפות אפריקה שנערכה בחודש יוני בפורט לואיס שבמאוריציוס זכה מולא במדליית זהב בריצת 800 מטר בתוצאה של 1:45.59 דקות.
באליפות העולם באתלטיקה שנערכה בחודש יולי ביוג'ין שבארצות הברית סיים מולא במקום החמישי בריצת 800 מטר בתוצאה של 1:44.85 דקות.
שיאים אישיים > אצטדיון

ריצת 800 מטר: 1:43.38 דקות (2023)